NaiveNeuron/SloPal huggingface dataset:
J. Počiatek, minister financií SR: (2010-03-09):
Nová právna úprava kladie osobitný dôraz na poskytovanie informácií spotrebiteľovi, a to ešte pred rozhodnutím o uzavretí zmluvy, ako aj v samotnej zmluve o spotrebiteľskom úvere. Zákon presne ustanovuje rozsah informácií, ktoré má obsahovať reklama, a predpisuje povinnosť poskytnúť spotrebiteľovi predzmluvné informácie na štandardizovanom formulári z dôvodu ľahšej porovnateľnosti parametrov úveru. Tieto údaje je povinný poskytnúť veriteľ, príp. sprostredkovateľ tak, aby sa spotrebiteľ mohol rozhodovať o uzavretí zmluvy na základe dostatočnej znalosti úverového produktu. Významným spôsobom sa sprísňuje regulácia poskytovateľov spotrebiteľských úverov, ktorí nemajú bankové povolenie na výkon tejto činnosti. Ide najmä o spoločnosti splátkového predaja, poskytovateľov takzvaných rýchlych pôžičiek a lízingové spoločnosti. Zavádza sa povinnosť ich registrácie v registri, ktorý bude viesť Národná banka Slovenska. A týmto opatrením sa zabezpečí dostatočný prehľad o poskytovateľoch spotrebiteľských úverov. Novým postupom je povinnosť veriteľa posudzovať úverovú bonitu klienta, čo by malo prispieť k obmedzeniu dlhu tých domácností, ktoré by sa mohli ocitnúť v sociálnej núdzi. Ďalšou významnou úpravou je poskytnutie práva spotrebiteľa na odstúpenie od úverovej zmluvy do 14 kalendárnych dní od jej uzavretia. Tento krok nemusí byť spotrebiteľom nijako odôvodnený a veriteľ nesmie voči nemu v tomto prípade uplatniť akúkoľvek sankciu. Návrh zákona, ďalej, upravuje podmienky predčasného splatenia. Veriteľ má nárok na náhradu nákladov len do výšky 1 % zo splateného úveru pred lehotou splatnosti, ak lehota splatnosti je dlhšia ako jeden rok. V prípade lehoty kratšej ako jeden rok je to 0,5 %. Súčasťou návrhu zákona sú aj ďalšie návrhy noviel zákonov uvedených v ďalších článkoch. Ide o Občiansky zákonník, živnostenský zákon, zákon o bankách, zákon o cenných papieroch, zákon o štátnej kontrole vnútorného trhu vo veciach ochrany spotrebiteľa, zákon o dohľade nad finančným trhom, zákon o ochrane spotrebiteľa pri finančných službách na diaľku, zákon o poisťovníctve a zákon o finančnom sprostredkovaní a finančnom poradenstve. Úpravou zákona o bankách sa zavádza povinnosť bánk poskytnúť spotrebiteľovi základné bankové služby súvisiace s bežným účtom, takzvaný základný bankový produkt. Základným bankovým produktom sa rozumie balíček služieb obsahujúci zriadenie a zrušenie bežného účtu vedeného v mene euro, vykonávanie platobných operácií, t. j. vkladov, výberov a prevodov finančných prostriedkov, vydanie medzinárodnej debetnej platobnej karty a zriadenie internet bankingu alebo inej platobnej aplikácie elektronického bankovníctva. Cieľom tohto návrhu je zabezpečiť spotrebiteľom efektívny prístup k základným bankovým službám, ktoré súvisia s bežným účtom, pričom sa kladie dôraz na lepšiu porovnateľnosť a sprehľadnenie poskytovania bankových služieb, osobitne poplatkovej politiky bánk. Súčasne ministerstvo predloženým návrhom vytvára legislatívne predpoklady na účinnú podporu bezhotovostného platobného styku. Ďakujem za slovo, skončil som.
V. Veteška, podpredseda NR SR: (2005-03-18):
Konštatujem, že Národná rada zvolila v novej opakovanej tajnej voľbe za podpredsedu Najvyššieho kontrolného úradu Slovenskej republiky pána Emila Kočiša. Blahoželám k zvoleniu. Budeme pokračovať v rokovaní prvým čítaním o vládnom návrhu zákona o študentských pôžičkách a o zmene a doplnení niektorých zákonov . Vládny návrh zákona ste dostali ako tlač 1065. Návrh na jeho pridelenie na prerokovanie výborom máte v rozhodnutí č. 1071. Prosím ministra školstva Slovenskej republiky pána Martina Fronca, aby návrh zákona uviedol.
V. Veteška, podpredseda NR SR: (2006-03-15):
Prerušujem dnešné rokovanie Národnej rady Slovenskej republiky. Budeme pokračovať ráno o 9.00 hodine. (Prerušenie rokovania o 19.04 hodine.)
Pellegrini, Peter, predseda NR SR (2023-12-12):
Ďakujem pekne. Dávam slovo spoločnému spravodajcovi z výboru pre financie a rozpočet poslancovi Danielovi Karasovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán poslanec.
Goga, Pavol, poslanec NR SR (2013-03-19):
Ďakujem za slovo, vážený pán predseda, kolegyne, kolegovia, v rozprave vystúpil jeden poslanec a podal pozmeňujúci návrh. Najskôr pristúpime k hlasovaniu o návrhoch uvedených v spoločnej správe. Pán predseda, prosím, dajte hlasovať o návrhoch uvedených v bodoch 1 až 8 vo 4 časti spoločnej správy, a to spoločne, s odporúčaním gestorského výboru ich schváliť.
Počiatek, Ján, minister dopravy, výstavby a regionálneho rozvoja SR (2015-11-26):
Aj keď, pán poslanec, zakaždým pripomínate veľmi zjavné veci, ja veľmi dobre viem, že vy sa pýtate, ja odpovedám. A ja môžem odpovedať, ako ja chcem. Čiže teraz by som vám napríklad mohol úplne v pohode neodpovedať, ale napriek tomu vám odpoviem, pretože chcem. Základ je v tom, že sme samozrejme pripravení aj na túto formu. Veľmi dobre viete, a už som to tu viackrát aj vám hovoril, len vy nepočúvate. Ja by som bol veľmi rád, že keď už vám niekedy odpoviem, že by ste si aspoň pamätali to, čo som vám hovoril. Ikskrát som tu vysvetľoval, že zo štátneho rozpočtu to je veľký problém stavať, pretože priemerne má historicky štát k dispozícii na budovanie cestnej infraštruktúry zhruba 350 mil. eur a potreby, ktoré sú v najbližšom období, alebo tie, ktoré sú v nejakom zásobníku, sú až na úrovni 9 mld. eur. To znamená, že keby sme uprednostnili bratislavský obchvat, nezostávali by peniaze na iné priority, ktoré tu objektívne sú. A vy ich sám častokrát aj vo svojich otázkach spomínate, ako je napríklad R4 a podobné rýchlostné cesty, diaľnice, dobudovanie celej nosnej siete. Taktiež som vám už viackrát hovoril, že eurofondy, ktoré máme z budúceho alebo teda už zo súčasného programového obdobia, sú alokované na projekty, ktoré sú buď vo výstavbe, alebo sa momentálne súťažia. Čiže eurofondy na to už nie sú. Jednak navyše aj eurofondy by bolo pomerne komplikované použiť na práve tento obchvat a rýchlostnú cestu R7. V každom prípade platí, a hovoríme to dlhodobo, počkajme si na výsledky súťaže. Na základe výsledkov súťaže sa urobí nová definitívna prepočítavacia štúdia, ktorá bude verejne dostupná. Určite bude podrobená verejnej kritike, na čo sa teším, bude k tomu odborný seminár a až na základe toho bude materiál, odporúčací alebo neodporúčací, ktorý pôjde do vlády, a na základe toho sa vláda rozhodne, akým spôsobom sa v tomto prioritnom projekte bude pokračovať ďalej. Je absolútne nespochybniteľné, že Bratislava práve tento projekt určite potrebuje, ale je to otázka, akým spôsobom sa teda bude financovať. Samozrejme, že to je jedna z možností, keď nebude, keď sa ukáže, že štúdia k tej, výsledkom verejného obstarávania na toto dielo, ukáže, že tá cena je nevýhodná a že to value for money, k čomu sa tá štúdia bude snažiť dopracovať, nebude pre štát výhodná, tak sa na to bude musieť hľadať iné riešenie. Ďakujem za slovo. Skončil som.
Dostál, Ondrej, poslanec NR SR (2024-01-10):
Pán poslanec Hlina, vnímam to tak, že si chcel vo svojom vystúpení zdôrazniť dôležitosť verejných inštitúcií, o ktorej sme viacerí hovorili v rozprave k tomuto bodu, ktorým je voľba predsedu Štátnej komisie pre voľby a kontrolu financovania politických strán. Išiel si na to trochu netradične cez neodvetranosť toaliet v budove Národnej rady, ale vnímam to ako metaforu a pomerne výstižnú metaforu správania sa ľudí, ktorí sú pri moci. Ľudí, ktorí stanovujú pre iných pravidlá a sami tie pravidlá nedodržiavajú. V tomto prípade asi tú normu, ktorá stanovuje požiadavku na odvetranosť či neodvetranosť toaliet, nestanovili priamo poslanci Národnej rady v zákone, ale stanovila ich hygiena, respektíve nejaká inštitúcia, ktorá svoju legitimitu a postavenie odvíja od Národnej rady, a Národná rada pravidlo, ktoré je všeobecne platné, nedodržiava. A tak je to aj s mnohými inými vecami, keď sa verbálne deklaruje, a ja som teda citoval vo svojom vystúpení z vystúpení pána predsedu Národnej rady Pellegriniho, že nejaká inštitúcia je dôležitá, no ale dôležitá je vtedy, keď niekomu potriasame rukou, ale keď ide o to, že mi vyhovuje, ak ostáva Ústavný súd celé mesiace v neúplnom zložení, no tak zrazu už tá inštitúcia až taká dôležitá nie je. Dobrá metafora.
Hrnčiar, Andrej, podpredseda NR SR (2016-09-20):
Ďalšou vystupujúcou v rozprave je pani poslankyňa Jurinová. Nech sa páči.
Jurinová, Erika, podpredsedníčka NR SR (2014-11-10):
Kľud, páni poslanci, prosím vás. A buďte slušní. (Reakcia z pléna.)
Valocký, Jozef, poslanec NR SR (2015-09-24):
Pán predseda, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Fecko, Martin, poslanec NR SR (2012-06-27):
Dobre, ďakujem pekne. Ja poviem iba jedno. Ide o čas. Takže to je všetko z mojej strany. Dobre, ďakujem.
Ďuriš Nicholsonová, Lucia, podpredsedníčka NR SR (2019-04-03):
Vážené kolegyne, vážení kolegovia, teraz otváram možnosť prihlásiť sa k tomuto bodu ústne. Končím možnosť prihlásiť sa do rozpravy, prihlásil sa jeden poslanec. Pán poslanec Budaj, nech sa páči.
Kollár, Boris, predseda NR SR (2021-11-30):
Prosím, prezentujme sa a hlasujeme. (Hlasovanie.) Prítomných 128 poslancov, za 87, zdržalo sa 39, nehlasovali 2. Uvedený návrh sme schválili.
Žiga, Peter, podpredseda NR SR (2024-06-27):
Prezentujme sa a hlasujme. (Hlasovanie.) 142 prítomných, 61 za, 80 proti, 1 nehlasoval. Návrh sme neschválili.
Číž, Miroslav, podpredseda NR SR (2015-03-18):
Pán poslanec Kuffa.
Kvorka, Ján, poslanec NR SR (2019-03-26):
Ďakujem pekne, pani predsedajúca. Ja budem stručný a krátky. Nadobudol som pocit z vystúpenia pani poslankyne aj pána poslanca, že nie celkom dobre bolo všetko pochopené, čo sa týmto zákonom hovorí, a preto ozaj je potrebné, aby sme využili druhé čítanie a v druhom čítaní si vyjasnili niektoré nejasnosti, ktoré, ktoré tuná boli v pléne vyrieknuté. A myslím si, že nikto v rámci tohto návrhu zákona ozaj nemá záujem robiť nejaké také veci, ktoré sa ozaj sem nehodia, keď hovoríme o nejakom paškvile a tak ďalej. To neni zámer nikoho, to si myslím, že sme dospelí ľudia a veľmi dobre vieme, čo chceme novelizáciu tohto zákona, alebo aj keď tvoríme nový zákon, urobiť. Čiže z mojej strany asi toľko. Pani predsedajúca, ja chcem vás ešte poprosiť, že navrhujem, aby sme o návrhu zákona hlasovali zajtra o 11.00 hodine. Ďakujem pekne.
Bugár, Béla, podpredseda NR SR (2018-09-12):
Ďakujem pekne. Otváram rozpravu, a nakoľko som nedostal žiadnu písomnú prihlášku, preto sa pýtam, či niekto sa hlási do rozpravy k tomuto bodu programu. Nie. Vyhlasujem rozpravu za skončenú a prerušujem rokovanie o tomto bode programu. Nasleduje teraz druhé čítanie o vládnom návrhu zákona, ktorým sa mení a dopĺňa zákon č. 506/2009 Z. z. o ochranných známkach v znení neskorších predpisov a ktorým sa mení a dopĺňajú ďalšie zákony (tlač 983). Znovu odovzdávam slovo pánovi ministrovi spravodlivosti, nech sa páči. (Rokovanie o vládnom návrhu zákona, ktorým sa mení a dopĺňa zákon č. 506/2009 Z. z. o ochranných známkach v znení neskorších predpisov a ktorým sa menia a dopĺňajú niektoré zákony , tlač 983.)
Laššáková, Jana, podpredsedníčka NR SR (2013-10-22):
S reakciou pán poslanec Viskupič. Nech sa páči.
Verešová, Anna, poslankyňa NR SR (2018-03-23):
Ďakujem za slovo. Zvolávam výbor pre ľudské práva a národnostné menšiny do miestnosti č. 150 o 11.00 hodine.
Matovič, Igor, poslanec NR SR (2016-05-19):
Takže tento návrh bol naozaj veľmi dobrý. A myslím si, že zároveň veľmi krásne poukazuje na absurditu poukážok. A je také až, by som povedal, príznačné, že poslanec za Slovenskú národnú stranu tu vykrikuje, vyrušuje práve pri tomto návrhu, keďže dlhodobo sa vie, že Slovenská národná strana ešte aj v čase, keď tu bol Ján Slota, mala biznis v stravovacích spoločnostiach alebo v spoločnostiach, ktoré vydávajú gastrolístky. A, bohužiaľ, tento duch toho biznisu asi tu zrejme naďalej zostal, aj keď sa vymenil predseda. Alebo uvidíme, ako sa pán predseda zachová a či teda svojich poslancov uprace a povie, že už by sme mohli konečne skončiť s podporou tohto biznisu, na ktorom vždy SNS v minulosti zarábala.
Glváč, Martin, podpredseda NR SR (2018-09-13):
Pán poslanec Bublavý.
I. Mikloš, podpredseda vlády a minister financií SR: (2003-12-04):
Vážený pán poslanec, najprv mi dovoľte vyjadriť opakovanú radosť nad tým, že môžete v Slovenskej republike na pôde slobodného slovenského parlamentu položiť takúto otázku. Pred takými 15 rokmi za vlády komunistickej strany by ste ju totiž položiť nemohli a to hneď z niekoľkých dôvodov. Po prvé, asi by sa vám nepovodilo dobre, keby ste sa verejne pýtali na rozdielne platové pomery zamestnanca na Slovensku a zamestnanca na Západe. Po druhé, ani by ste sa veľmi nemali na čo pýtať, lebo fabrika Volkswagen v Bratislave by bola utópiou a bola utópiou v tom čase. Automobil Volkswagen bol v tom čase v slovenských uliciach skôr kuriozitou. Pravdu povediac, pán poslanec, s vašou otázkou som mal naozaj vážne problémy, a to hneď dvojakého druhu. Jednak filozofické a jednak technické. Firma Volkswagen, dávam do vašej láskavej pozornosti, je súkromná spoločnosť a predseda vlády, ani vláda, ani nijaká, vašim predstavám určite blízka, plánovacia komisia nerozhoduje o výške platov zamestnancov, a to ani v Nemecku, ani na Slovensku. Možnosti predsedu vlády, pán poslanec, sú zároveň také obmedzené a mravy už dnes také rozdielne, že zatelefonovať zo slovenského úradu vlády do nemeckého Volkswagenu s otázkou, koľko tam zarába robotník, sa naozaj nepatrí. Toľko pre vašu aktuálnu informáciu, takpovediac, o stave sveta. Chcel som však, pán poslanec, urobiť pre vás aj niečo praktické v súvislosti s otázkou a tak som si nechal pripraviť verejne dostupnú informáciu o priemernom zárobku v bratislavskom Volkswagene. Za prvých 9 mesiacov tohto roka to mali byť 25 780 Sk. A teraz mi dovoľte hádať. Vidím vám na perách doplňujúcu otázku. Ako je možné, prečo a dokedy bude slovenský robotník zamestnanec zarábať x-krát menej ako zamestnanec robotník nemecký napríklad toho istého koncernu Volkswagen. Moja odpoveď znie, neviem, pán poslanec. Zato viem iné. Keby tu od roku 1948 do roku 1989 nevládla komunistická strana, možno by sa tu koncern Volkswagen usídlil už pred 25. rokmi, potom by ten rozdiel určite nebol taký veľký alebo by nebol žiadny. Keby tu od roku 1948 do roku 1989 nevládla komunistická strana, tak by mal nielen zamestnanec automobilky u nás a na takzvanom bývalom Západe podobný plat, ale podobné platy by mali aj lekári, učitelia, stavbári, čašníci a štátni zamestnanci. Pretože, pán poslanec, ja naozaj iný dôvod nevidím. Nežili u nás a nežijú ani menej schopní ľudia, ani tu nemáme iné klimatické podmienky, ani nás nepostihla žiadna živelná katastrofa. Postihla nás všetkých jediná katastrofa. A to bolo takmer polstoročie vlády komunistov, pán poslanec. (Potlesk.)
Figeľ, Ján, podpredseda NR SR (2014-11-27):
Ak je všeobecný súhlas, nech sa páči. Uzatváram dnešný rokovací deň. Budeme pokračovať zajtra. Prajem všetkým pekný večer. (Prerušenie rokovania o 18.58 hodine.)
P. Hrušovský, predseda NR SR: (2004-10-26):
(Hlasovanie.) 137 prítomných, 104 za, 31 sa zdržalo, 2 nehlasovali. Návrh sme schválili. Poprosím teraz pána poslanca Komlósyho, aby z poverenia výboru    pre    financie,   rozpočet a  menu uvádzal návrhy hlasovaní k prerokúvanému vládnemu návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a o zmene a doplnení niektorých zákonov (tlač 771). Nech sa páči, pán spoločný spravodajca. Zs. Komlósy, poslanec: Ďakujem pekne. V rozprave k tomuto vládnemu návrhu nevystúpil nikto, takže budeme hlasovať len o pozmeňujúcich a doplňujúcich návrhoch, ktoré sú v spoločnej správe. Podľa uznesenia výboru pre financie, rozpočet a menu navrhujem hlasovať en bloc o bodoch 1, 2, 3, 5, 7, 9, 10, 12, 13, 16, 18, 19, 20, 23, 24, 25, 26, 28, 29 a 31 až 41 s tým, že gestorský výbor ich odporúča schváliť.
Pellegrini, Peter, predseda NR SR (2015-04-16):
Pán poslanec Kvasnička, vám nedám slovo, pretože pán poslanec Fecko bol posledným prihláseným s faktickou poznámkou, keď som ohlásil. Takže môže reagovať na faktické poznámky pán poslanec Mikloško.
Žiga, Peter, podpredseda NR SR (2024-04-18):
Pán poslanec, máte procedurálny návrh?
M. Hort, podpredseda NR SR: (2008-12-04):
Uzatváram možnosť faktických poznámok. Pretože je 18.29 a 50 sekúnd, chcem vás informovať, že tak ako sme sa dohodli, prerušujem rokovanie Národnej rady do zajtra rána. Zajtra ráno budeme pokračovať týmto zákonom pána ministra Rašiho. Prvá bude vystupovať pani poslankyňa Rosová, ktorá je prihlásená do rozpravy písomne, potom bude možnosť prihlásiť sa ústne. Potom pôjde... Pán minister, chvíľočku poprosím. Potom pôjde skrátené konanie v druhom čítaní a potom pôjde pán minister Maďarič so svojím návrhom zmluvy. Ďakujem pekne, prajem všetkým príjemný večer. (Prerušenie rokovania o 18.30 hodine.)
Krošlák, Ján, poslanec NR SR (2020-04-02):
Škoda, že tu, škoda, že tu neni... Jasné. Škoda, že tu neni pán Fico, že odišiel, lebo ja som sa mu chcel pozerať do očí, keď to budem rozprávať. Ja som si tak spočítal hlasy, ktoré volili nás koalíciu, ktoré volili PS/SPOLU, ktorí volili KDH, a prihodil som k tomu aj hlasy kotlebovcov, lebo myslím si, že títo voliči, bolo ich okolo dva milióny, ani sekundu neuvažovali nad tým, že by volili Fica alebo SMER, proste rozhodovali sa iba medzi nami. Tieto 2 mil. ľudí ho nemôžu ani cítiť! Chcel som sa ho spýtať, keby tu bol, že teraz, keď prišiel o ochranku, že ako sa cíti, aký má pocit z toho po toľkých rokoch v politike, že teraz keď vyjde bez ochranky von niekde do reštaurácie alebo do kina a ľudia (reakcia z pléna), ľudia, ktorí ho nemôžu ani cítiť, že môžu si po ňom hodiť vajíčko alebo paradajku. Ako to bude riešiť teraz bez tej ochranky, lebo taká je realita. Po toľkých rokoch, čo je v politike, 2 mil. ľudí ho nemôžu ani cítiť. On si vôbec nezobral k srdcu to, čo tu povedal pán Sulík hneď na prvej schôdzi, prečítal mu to, jak sa vysmieval Dzurindovi s Miklošom, že mali dávno odísť z politiky po tom vládnutí, on si to vôbec nezobral k srdcu. Nechcel by som byť v jeho koži. Naozaj by som nechcel byť v jeho koži po toľkých rokoch, jak on sa búcha po hrudi, že čo on všetko spravil, že 2 mil. ľudí, nechcem povedať, že ho nenávidí, to je silné slovo, ale ho nemôže ani cítiť. Ďakujem. (Potlesk.)
Hort, Milan, podpredseda NR SR (2010-12-10):
Ďakujem pekne. Poprosím opäť pána poslanca Marcinčina, aby nás informoval o stanovisku gestorského výboru pre financie a rozpočet. Nech sa páči.
Taraba, Tomáš, podpredseda vlády SR a minister životného prostredia SR (2024-05-21):
Dámy a páni, práve tu je vidieť ten rozdiel, že, pán Pročko, že vy vôbec nerešpektujete, že existuje zákon na ochranu poľnohospodárskej pôdy. Ten zákon prikazuje tomu, kto má poľnohospodársku pôdu, sa o ňu starať a práve preto, aby tá pôda nedegradovala. Takže ak toto nechápete, tak už to nepochopíte, myslím si, tieto záležitosti, budete si tu stále rozprávať, že vlastne je výsada niekoho, výsada niekoho je nechať zdegradovať celý ten pozemok. Tak práve preto štát môže povedať: Keď to necháš v tomto stave, tak buď budeš platiť vyššie poplatky, alebo ťa to prinútime vyčistiť. A keď niekto tam chce mať krásny les, tak si to preklasifikuje na les. Takto to funguje v každom jednom civilizovanom svete. Tak ako niekto má pozemok a nemôže si z toho robiť skládku, presne podľa tejto logiky, však čo mi do toho idete rozprávať, však to je môj pozemok, ja si tu urobím skládku na toxické odpady a čo vy tu budete rozprávať! To je presne táto istá logika. Sú niektoré normy a buď ich rešpektujete, alebo ich nerešpektujete, v opačnom prípade to je obyčajný bordel a anarchia. Pokiaľ ide, pán Hlina, o tieto vaše poznámky, ako sa tu robia pre developerov veci a podobne, toto je presne tá zmena, ktorá je vidieť, že s vami nikdy nenastane. Tieto vaše čierne okydávania, ktoré tu vediete, presne toto sú tie reči, ktoré ste voči Ficovi tu viedli, presne tieto reči. Tak teraz akých jeden a pol milióna, kto ide ušetriť, tak chcete povedať, kto si to objednal, aký tento zákon? Ja som tu jasne povedal, že toto je kompromis medzi tým, že máte v intravilánoch plochy, ktoré sú zarastené napriek tomu, že sú to poľnohospodárske pozemky alebo vinice. Môžete ísť do malokarpatského regiónu, kde nájdete obrovské intravilánne plochy, ktoré sú dnes náletové dreviny a práve preto pre nich 40 cm je nič. Na druhej strane, keď hovoríte 80 cm je veľa, napriek tomu, že to do dvetisícšestnásteho tak bolo, tak kompromis, áno, medzi 80 a 40 je 60.
Kubánek, Stanislav, poslanec NR SR (2013-09-11):
Ďalej, pán predseda, poslanec Abrhan podal návrh na prerokovanie predloženého vládneho návrhu zákona v termíne do 60 dní a v gestorskom výbore do 62 dní od prerokovania vládneho návrhu zákona v prvom čítaní.
Kolíková, Mária, poslankyňa NR SR (2023-03-16):
No, ja sa chcem len vyjadriť k tomu, čo bolo na ústavnoprávnom výbore, aby sme tu okolo toho nemali, hej? Ja myslím, že keby tu bol pán predseda, je tu aj pán podpredseda ústavnoprávneho výboru, jednoznačné je, že obidve uznesenia sú platné. (Reakcia predsedajúceho: „Áno.“ ) Jednoducho máme tu viac členov a predseda výboru to musí rešpektovať, akože lebo potom naozaj je to o tom, že sa nerešpektujú uznesenia a určite tu potom platí, že to neskoršie uznesenie fakticky validuje to, že máme väčší počet členov. Takže formálne to nesedí, ale materiálne máme viac členov, a tak to musí rešpektovať aj predseda výboru.
Gašpar, Tibor, poslanec NR SR (2024-02-08):
Ďakujem za slovo, pán predsedajúci. No, dostal som viacero otázok, ale skúsim ísť podľa priority, lebo ja som nepochopil, či pani poslankyňa Števulová chce povedať, že som niekde poprel to, že ste hovorili o tomto probléme včera. Ja som to predsa nikde nepoprel. A áno, máte pravdu, rozprávali sme sa o tom, ale v tejto chvíli sme nevideli dôvod, aby sme prišli s pozmeňovacím návrhom nejakým, pretože jednoducho som vám to vysvetlil, prečo nie. Takže nechápem, čo ste tým chceli teda povedať niektorej z pani poslankýň z tejto strany. Mňa prekvapuje, jak vy rovno hodnotíte, čo som ja ako policajt urobil, neurobil a koľko som urobil aj pre ochranu žien. Ja spomeniem len predĺženie lehoty na vyhostenie osoby násilníka zo spoločného obydlia ako zákonnú zmenu v zákone o Policajnom zbore. Môžem spomenúť rôzne metodické pomôcky a príručky pre policajtov prvého kontaktu a vedel by som o tom rozprávať hodinu. Len ma prekvapuje, ako ste to zhodnotili, zmietli zo stola, že ja o tom neviem nič povedať. Áno, nie som žena, neviem to pochopiť. Pani poslankyňa Marcinková, ja som predsa jasne povedal, že § 87 ods. 5 sa nemenil, tak nehovorte občanom, že sme tu zmenili v tomto paragrafe lehotu z 20 na 15. Ani to ste si nepozreli, či sa toto ustanovenie menilo, ale nemenilo sa. Čo sa týka samotnej všeobecnej lehoty a úpravy premlčania. Nikto tu nemenil špecificky premlčaciu dobu k tomuto trestnému činu, lebo aj to sa tu podsúva verejnosti. A hovoríte, ako keby sme my v tom návrhu práve tento trestný čin menili. Keď ste povedali, že trestné činy do 10 rokov majú 10-ročnú premlčaciu lehotu, tak, samozrejme, do toho spadol aj trestný čin znásilnenia. Ale stále hovorím, že zákony sa menia, vyvíjajú v čase podľa požiadaviek a potrieb spoločnosti. V tejto chvíli to vidí vládna koalícia s úpravou tak, ako ju navrhla v komplexnosti, nielen o tejto... (Prerušenie vystúpenia časomerom. Potlesk.)
Hrnčiar, Andrej, podpredseda NR SR (2019-09-12):
Ďakujem. Reakcia na faktickú poznámku, pán poslanec Dostál.
Hrnčiar, Andrej, podpredseda NR SR (2017-12-05):
Pán poslanec Fecko.
Jurinová, Erika, podpredsedníčka NR SR (2012-09-21):
Ďakujem pekne. Otváram týmto všeobecnú rozpravu. Do rozpravy som dostala jednu písomnú prihlášku, za klub Obyčajní ľudia a nezávislé osobnosti Igor Matovič. Nech sa páči.
Laššáková, Jana, podpredsedníčka NR SR (2014-03-25):
Pán poslanec Hlina, nech sa páči.
Pčolinský, Peter, poslanec NR SR (2018-12-03):
Ďakujem pekne. Ja by som chcel kolegyňu doplniť a zároveň odpovedať navrhovateľovi, ktorý sa ťa pýtal, že kritizujeme, ale v prvom čítaní sme to podporili. Áno, my v princípe súhlasíme s touto myšlienkou, ale je to nedomyslený návrh, ktorý má viacero rizikových aspektov a ktorý navrhovateľ podľa nášho názoru veľmi nedomyslel a zodpovednosť teraz hádže na zriaďovateľov. Nemôžte vymyslieť niečo od stola a potom čakať, že sa s tým popasuje niekto iný. Lebo presne toto vlastne sa teraz deje. Je to dobrá myšlienka, v princípe, opakujem, my s ňou súhlasíme, ale je to nedomyslené. Nedomyslené v zmysle, ako už kolegyňa spomínala, je tam problém jednak so samotnými jedálňami, v akom stave sú. Je tam problém so zamestnancami, vieme veľmi dobre, že slovenské školy majú obrovský problém so zamestnancami, respektíve nájsť kuchárky, kuchárov, je to celoslovenský problém. Toto opatrenie je síce fajn, ale vy niečo vymyslíte, ale neriešite tie ďalšie veci. A ak ich riešite, tak ich riešite len čiastočne. A keď sa v praxi ukáže, že toto opatrenie bude problém zrealizovať na 100 %, no tak kývnete rukou a poviete, ale to zriaďovatelia. Čiže bolo by fajn, keď niečo vymýšľame, čo ovplyvní komplet všetky školské jedálne a školské zariadenia, stravovacie zariadenia na školách, tak aby to malo hlavu a pätu, aby bolo tam všetko domyslené. Lebo my poukazujeme, pán navrhovateľ, len na to, že nápad je to fajn, ale nie je domyslený tak, aby v praxi fungoval 100-percentne. Ďakujem.
Ďuriš Nicholsonová, Lucia, podpredsedníčka NR SR (2019-05-16):
Teraz otváram možnosť prihlásiť sa do rozpravy ústne. Končím možnosť prihlásiť sa do rozpravy. Neprihlásil sa nikto, vyhlasujem všeobecnú rozpravu za skončenú. Pán navrhovateľ, chcete niečo dodať? Nech sa páči. V záverečnom slove. Nech sa páči.
Gajdoš, Peter, minister obrany SR (2017-11-30):
Vážený pán podpredseda Národnej rady Slovenskej republiky, vážené panie poslankyne, páni poslanci. Vážený pán poslanec, v mene pani ministerky školstva, vedy, výskumu a športu, ktorú dnes zastupujem si dovoľujem vám odpovedať na položenú otázku a prečítať odpoveď pani ministerky Lubyovej. Ministerstvo školstva, vedy, výskumu a športu Slovenskej republiky poskytlo v roku 2015 sumu 14 mil. 500-tisíc euro obciam na rozšírenie a udržanie kapacít materských škôl formou dotácií. O pridelení dotácie rozhodovala v súlade s príslušnými ustanoveniami zákona komisia na posudzovanie žiadostí o poskytnutie dotácie. Ministerstvu školstva v čase rozhodovania o pridelení dotácie neboli známe žiadne okolnosti, ktoré by bránili podpisu zmluvy o pridelení dotácie pre obec Čierne Pole. Po predložení zúčtovania dotácie poskytnutej obci Čierne Pole ministerstvo školstva skontroluje zúčtovanie rovnakým spôsobom a v rovnakom rozsahu ako v prípade ostatným prijímateľom dotácie v rámci predmetnej výzvy. V prípade ak obec Čierne Pole poruší zmluvné podmienky, bude povinná vrátiť dotáciu v plnej výške na účet poskytovateľa do 30 dní od zistenia porušenia. Vážený pán poslanec, na záver mojej odpovede si dovoľujem uviesť, že som vo svojej odpovedi na vašu interpeláciu neposúdila účelnosť udelenia dotácie obci Čierne Pole, ako tvrdíte, a to z dôvodu, že by v tejto fáze dotačného procesu išlo o predčasné vyjadrenie. Vážený pán poslanec, ďakujem za pozornosť.
Figeľ, Ján, podpredseda NR SR (2013-05-24):
Ďakujem pekne, nech sa páči zaujať miesto pre spravodajcov. Týmto otváram rozpravu, do ktorej som dostal dve písomné prihlášky, a to za klub SDKÚ – DS pani Vášáryová, ktorej týmto dávam slovo, a Jozefa Mikloška z KDH. Nech sa páči.
Andrejuvová, Anna, poslankyňa NR SR (2021-05-28):
Ďakujem pekne, pán predsedajúci. Ja budem veľmi krátka. Chcem sa poďakovať Anke Záborskej za iniciatívu tohto návrhu uznesenia a vďaka tomu sme sa my ostatní, ktorí s touto témou, ktorá hovorí o slobode a zvrchovanosti, súhlasíme. A tá správa, samozrejme, hovorí aj o slobode svedomia, ktorú okrem iného garantuje aj čl. 24 našej ústavy a zvrchovanosti Slovenskej republiky, ktorej sme sľúbili vernosť práve v tejto sále. Dámy a páni, žiadam vás o podporu navrhnutého uznesenia preto, aby sme našim kolegom v Európskom parlamente doručili jasnú správu: My poslanci Národnej rady Slovenskej republiky považujeme za svoju povinnosť chrániť zvrchovanosť Slovenska a jeho záujmy, tak ako nám to ukladá Ústava Slovenskej republiky. Suverenita Slovenska, a to aj v oblastiach ako poskytovanie zdravotnej starostlivosti, výchovy a vzdelávania je nedotknuteľná. Tieto témy patria do výlučnej kompetencie členských štátov a poslanci Európskeho parlamentu to musia rešpektovať. Vážení kolegovia, na kultúrno-etické otázky môžeme mať opačné názory. Dokonca aj na ochranu života, aj na potraty, aj na potratové tabletky. Keď však príde na suverenitu a zvrchovanosť našej krajiny, máme a dokonca musíme byť jednotní. Ďakujem. (Potlesk.)
Kočiš, Eduard, poslanec NR SR (2021-11-10):
Ďakujem pekne za slovo, pán predseda. Pani kolegyňa, spomenuli ste, že na Slovensku máme najhustejšiu sieť nemocníc v strednej Európe, ale ja naozaj sa musím týchto nemocníc zastať, pretože každá jedna nemocnica, ktorá sa naozaj môže ešte pýšiť tým názvom nemocnica, má na Slovensku svoje opodstatnenie. Či už je to z geografického, z geografickej polohy, alebo zo spôsobu, kde je umiestnená, alebo pod aký sektor spadá, poprípade aký počet obyvateľov táto nemocnica zastupuje, pretože nemôžme sa na všetko pozerať len cez čísla alebo pozerať sa na všetko cez prsty, to sa jednoducho nedá. Občan nie je číslo. Ďalej ste, pani kolegyňa, rozprávali, že nemocnice sú nekvalitné, nemocnice sú finančne a personálne poddimenzované, podvyživené. Áno, je značný nedostatok finančných prostriedkov, ale aj personálu, teda ľudských zdrojov v nemocniciach, ale to je problém niekoľko desiatok rokov starý. A táto reforma vôbec nerieši tie najzásadnejšie veci, pretože ak by sme naozaj začali posilňovať a skvalitňovať ambulantnú zdravotnú starostlivosť, takisto zdravotnú starostlivosť lekárov špecialistov, tak my máme minimálne o 50 % ľudí alebo občanov Slovenskej republiky, ktorí potrebujú hospitalizáciu v nejakom zdravotníckom zariadení alebo na nejakom nemocničnom oddelení. To je jednoducho holý fakt. Dva roky garancia na dané výkony, ktoré nemocnica bude ešte dostávať aj po tejto stratifikácii, reprofilizácii, alebo neviem, ako to už nazveme, to je všetko fajn, to je všetko krásne, ale ja sa pýtam, čo potom bude robiť tá nemocnica, tí lekári, tie zdravotné sestry, tie opatrovateľky, sanitárky, oni jednoducho odídu, pretože títo ľudia nebudú pracovať na nejakom oddelení, kde naozaj už nič nie je a všetci sa budú musieť prekvalifikovať na nejakých opatrovateľov, ošetrovateľov domovov sociálnych služieb alebo na nejakom ODCH-čku, to je jednoducho hlúposť.
Pellegrini, Peter, podpredseda NR SR (2020-09-24):
Pán premiér, už nemôže byť, pretože ste vyčerpali svojich 15 minút, ktoré...
Hrušovský, Pavol, podpredseda NR SR (2010-12-02):
Hlasujeme. (Hlasovanie.) 146 prítomných, 78 za, 66 proti, 2 sa zdržali. Národná rada Slovenskej republiky vládny návrh zákona o núdzových zásobách ropy a ropných výrobkov schválila. Poprosím teraz pána poslanca Štefanca, poprosím vás vypnite si svoje mobilné telefóny a nenoste ich do rokovacej sály, aby z poverenia výboru pre financie, rozpočet a menu Národnej rade predložil návrhy hlasovaní k prerokovávanému zákonu, ktorý predložila skupina poslancov na vydanie zákona, ktorým sa mení a dopĺňa zákon o platových pomeroch niektorých ústavných činiteľov, ktorý prerokovávame ako tlač 146. Prosím, o pokoj, páni poslanci, ide o veľa, sústreďme sa na hlasovanie. (Smiech v sále.) Nech sa páči, pán poslanec. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov , tlač 146.)
P. Hrušovský, predseda NR SR: (2004-12-01):
(Hlasovanie.) 139 prítomných, 122 za návrh, 9 proti, 8 sa zdržalo. Návrh sme schválili. Prosím ďalší návrh.
Nicholsonová, Lucia, poslankyňa NR SR (2013-05-28):
Ďakujem veľmi pekne. Toto je určite jedna z tém, ktorá by mala poukázať na absolútnu rozdielnosť tých našich „izmov“, pán poslanec Kvasnička, ale napriek tomu musím povedať, že v mnohom, čo ste povedali, hlavne v úvode vášho vystúpenia, súhlasím. Ja si tiež myslím, že ženy by mali byť hrdé na svoju ženskosť a nemali by ju žiadnym spôsobom potierať. Musím povedať, že ja som veľký nepriateľ kvót na ženy, kdekoľvek, a som aj celkom nepriateľkou takého toho prílišného feminizmu, pretože si myslím, že je kontraproduktívny, hlavne v dnešnej dobe. A osobne som teda veľmi hrdá na to, že som žena. Už len preto, že som mohla priviesť na svet svoje dve deti. A celkom hrdá som aj na to, že napr. medzi moje najväčšie hobby patrí varenie. Čo ale považujem za problém, je, že aj v tejto dobe máme na Slovensku ženy, ktoré nemôžu byť hrdé na to, že sú ženy, ktoré preklínajú svoju ženskosť, pretože žijú v katastrofálnych podmienkach. V podmienkach, kde sú tlačené do veľmi úzkych mantinelov, stereotypov o ženách, ktoré sú častokrát morbídne. Hovorím teraz predovšetkým o ženách zo sociálne vylúčených spoločenstiev, kde chýbajú hrdinky typu Anna Karenina a kde chýbajú aj tí vami zmienení rytieri a džentlmeni, žiaľbohu. Tieto ženy žijú v katastrofálnych podmienkach, čelia domácemu násiliu, psychickému aj fyzickému teroru, a tomu, že nemôžu vychovávať svoje deti tak, ako by mali. A ja si myslím, že je dôležité, aby sme sa bavili o tejto téme, ale som všetkými desiatimi za to, aby to bola veľmi racionálna debata. Aby sme nešli do príliš veľkých výšin, toho prílišného feminizmu, pretože skutočne si myslím, že potom aj verejnosť vníma túto tému ako niečo úplne zbytočné a abstraktné aj... (Prerušenie vystúpenia časomerom.)
Ferenčák, Ján, poslanec NR SR (2020-07-23):
Ďakujem. Pán kolega Peter, si poukázal na jednu veľmi zásadnú vec, o ktorej sa doteraz nerozprávalo, a to je, že premiér nielen je súkromná osoba ako Igor Matovič, ale premiér je človek, ktorý reprezentuje každého z nás a reprezentuje krajinu, ak sa nachádza mimo Slovenskej republiky. A cez prácu premiéra sa prihliada aj na všetkých, ktorí reprezentujú tú krajinu v zahraničí. Ja konkrétne som vo výbore regiónov zvolený za samosprávu a veľmi ťažko sa niekedy vysvetľuje kolegom zo zahraničia, ak nastane faux pas, a faux pas nastáva, ak príde reprezentant krajinu, ktorý tú krajinu jednoducho neprezentuje adekvátne. A tu môžme len rozmýšľať, ako bolo poukázané, aká tá reprezentácia konkrétne aj pri tejto poslednej návšteve premiéra bola. A aké sú názory na premiéra a celú krajinu, ak budeme chodiť do zahraničia, ak sa nás budú pýtať, že máte premiéra plagiátora, ako ste sa s tým vysporiadali? A my máme hovoriť, že je to v poriadku? Že povedal, že on sa ospravedlnil, a jednoducho je to v poriadku? No nie je to v poriadku a to treba rázne povedať. A tu by som možno, ak už chcete, aby takýto reprezentant, aby nás reprezentoval pán premiér v zahraničí, tak je nutné, aby tá úroveň vystupovania, jazykových znalostí, etiky, etikety, morálky, tak ako prináleží diplomatom, bola na podstatne vyššej úrovni a všetko sa dá naučiť, na všetko je čas, ale aby to vystupovanie v zahraničí bolo adekvátne, aby..., keď my tam prídeme, aby sme nemuseli vysvetľovať rôzne faux pas. Ďakujem pekne.
Čislák, Viliam, minister zdravotníctva SR (2015-09-24):
To, či bude z Košíc, neviem. (Reakcia z pléna.) Tak znela otázka. Ďakujem pekne, odpovedal som. (Reakcie z pléna.)
Mikloško, Jozef, poslanec NR SR (2015-05-14):
Ďakujem. Ja som túto otázku dal ministrovi, keď tu bola pred pár dňami rozprava, on na ňu nereagoval, tak som si ju dovolil zopakovať. Reagoval tak fiškálsky, že v podstate som na ňu nedostal odpoveď, ale to vy za to, pán minister, podpredseda vlády, nemôžete. Ale ad absurdum by sa dalo povedať, že Súdny dvor Európskej únie konštatuje, že napríklad Dohovor o právach dieťaťa z 1989 alebo Dohovor OSN o ľudských právach z roku ´48, čo je základný dokument a je celý vnorený do našej ústavy, naraz Európsky súdny dvor povie, že je v rozpore s ústavnými právami EÚ a teda aj naša ústava je v rozpore s právom EÚ a tak ďalej. Čiže ja som, sa mi zdalo, že to troška súvisí s problematikou LGBTI, ale to nechcem provokovať, ani nikoho ďalej v súvislosti s našou stratégiou. Ja sa to potom pána ministra opýtam pri prvej príležitosti osobne. Ďakujem veľmi pekne.
Laurenčík, Milan, podpredseda NR SR (2021-07-23):
Pán poslanec, máte reagovať na predrečníka, nie na pána ministra.
Jurinová, Erika, podpredsedníčka NR SR (2014-11-09):
Ďakujem, pán poslanec. Na vaše vystúpenie sú štyri faktické poznámky. Uzatváram možnosť prihlásiť sa s faktickou. Nech sa páči, pán poslanec Martvoň.
B. Bugár, podpredseda NR SR: (2005-11-08):
(Hlasovanie.) Prítomných 133, za 121, hlasovania sa zdržalo 11, nehlasoval 1. Konštatujem, že tieto body zo spoločnej správy sme schválili. Nech sa páči. M. Majdová, poslankyňa: Keďže v rozprave nevystúpil žiadny z poslancov, týmto sme odhlasovali všetky body a prosím vás, pán predsedajúci, nechajte hlasovať o postúpení návrhu zákona do tretieho čítania.
Vašečka, Richard, poslanec NR SR (2017-04-04):
Ďakujem veľmi pekne. Mňa potešilo, že Marek sa jednoznačne prihlásil ako veriaci kresťan k Svätému písmu, k Biblii a zároveň ukázal aj to, čo možno niektorým ľuďom uniká. On je špičkový detský kardiológ a mohol by sa venovať a vlastne stále je v kontakte aj s touto krásnou profesiou lekára, ktorý pomáha deťom na vysoko odbornej úrovni. A je to vlastne aj znak toho, že veci, ktoré sú inšpirované vierou, Sväté písmo, Biblia a veda, sú veci, ktoré idú ruka v ruke. Tak ako v tej druhej časti potom uvádzal tie argumenty, ktoré sú vedecké, ktoré sú medicínske a ktoré sú také zrejmé. A nám presne o to ide. Nevidíme problém v tom, hovorí o tom, že naša viera nás inšpiruje, že Biblia je praktická kniha, ktorá má veľa dobrých princípov, ale to, čím argumentujeme, to, že tie princípy majú pretavenie aj do úplne civilnej, svetskej verzie a sú overené, nieže stáročiami, ale tisícročiami, a fungujú. A preto o nich hovoríme. Čiže nie preto, že, viete, nefunguje to, je to nezmysel, má to chybu, ale my sme veriaci, tak preto ju presadzujeme. Nie, my veríme Bohu, ale vidíme, že tie veci fungujú a že prinášajú dobré výsledky aj v bežnom civile, v bežnom svete. Ak hovoríme o voľnom dni, ak hovoríme o rytme pracovného času a odpočinku, tak to sú veci, ktoré vám potvrdí nielen lekár alebo nejaký vedec, ale ľudia, ktorí vidia, že naozaj ten konzum, neustále hnanie sa za nejakým hospodárskym rastom alebo za ziskom nie je to, čo ľuďom pomáha, ale naopak, čo ich ničí. Takže, Marek, ďakujem ti veľmi pekne.
Ďuriš Nicholsonová, Lucia, podpredsedníčka NR SR (2017-03-30):
S reakciou na faktické poznámky pán poslanec Sopko.
Glváč, Martin, podpredseda NR SR (2016-09-23):
S faktickými jeden pán poslanec. Uzatváram možnosť sa prihlásiť. Pán poslanec Osuský, nech sa páči. A, pardon, dvaja. Nech sa páči.
Jurinová, Erika, podpredsedníčka NR SR (2015-02-05):
Ďakujem, pani poslankyňa, dávam slovo pánovi poslancovi Mikulášovi Hubovi, aha, pardon, ospravedlňujem sa, pán minister požiadal o slovo, chce reagovať hneď na interpeláciu. Ešte, ešte raz upozorním, že o 16.30 hod. bude, bude rozprava prerušená, budeme pokračovať návrhom na schválenie utvorenia poslaneckého klubu.
Sulík, Richard, predseda NR SR (2011-09-13):
Prepáčte, pán poslanec Žiga, chvíľočku, dokým tu dôjde k tej výmene, k odovzdaniu jabĺčka. Inak, ale ony sa fakt dajú ľahko popliesť, veď to je takmer rovnaké odtiaľto, pán Kaliňák. (Povedané so smiechom.) Ale dobrú farbu ste zvolili. To je v poriadku. Pán poslanec Žiga, nech sa páči.
Drdul, Dominik, poslanec NR SR (2023-05-24):
Ďakujem veľmi pekne za slovo, pán predseda. Dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedeného návrhu ústavného zákona. Návrh ústavného zákona spĺňa z formálnoprávnej stránky náležitosti uvedené v rokovacom poriadku a v legislatívnym pravidlách tvorby zákonov. Predseda Národnej rady vo svojom rozhodnutí navrhoval, aby návrh ústavného zákona prerokovali ústavnoprávny výbor, výbor pre verejnú správu a regionálny rozvoj a výbor pre nezlučiteľnosť funkcií. Za gestorský výbor navrhol ústavnoprávny výbor s tým, aby výbory prerokovali návrh ústavného zákona do 30 dní a gestorský výbor do 32 dní od jeho prerokovania v prvom čítaní. Zo znenia ústavného zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh ústavného zákona prideliť výborom vrátane určenia gestorského výboru a lehoty na prerokovanie návrhu ústavného zákona vo výboroch v zmysle uvedeného rozhodnutia predsedu Národnej rady. Pán predseda, prosím, otvorte rozpravu.
Bugár, Béla, podpredseda NR SR (2018-10-23):
Nech sa páči, prezentujme sa a hlasujeme. (Hlasovanie.) Prítomných 144, za 48, proti 19, zdržalo sa 77 poslancov. Konštatujem, že návrh nebol schválený. Preto prosím teraz ďalšiu poslankyňu pani poslankyňu Nehézovú, aby uviedla hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 461/2003 Z. z. o sociálnom poistení (tlač 1169). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1169.)
B. Bugár, podpredseda NR SR: (2002-06-27):
Dávam slovo určenému spoločnému spravodajcovi z ústavnoprávneho výboru poslancovi Petrovi Brňákovi a prosím ho, aby informoval Národnú radu o výsledku prerokovania tohto návrhu v jednotlivých výboroch. P. Brňák, poslanec: Vážený pán predsedajúci, vážený pán minister, vážená Národná rada, dovoľte mi, aby som ako spoločný spravodajca podal toto spravodajské stanovisko. Ústavnoprávny výbor Národnej rady Slovenskej republiky ako gestorský výbor k vládnemu návrhu zákona, ktorým sa mení a dopĺňa zákon NR SR č. 328/1996 Z. z., ktorým sa ustanovujú nové sídla a obvody súdov, a o zmene a doplnení niektorých zákonov, podáva Národnej rade túto spoločnú správu výborov Národnej rady Slovenskej republiky. Národná rada Slovenskej republiky svojím uznesením z 21. mája 2002 pridelila predmetný návrh novely zákona trom výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárstvo, privatizáciu a podnikanie a Výboru Národnej rady Slovenskej republiky pre obranu a bezpečnosť. Všetky tri výbory uvedený návrh v stanovenej lehote prerokovali a prijali k nemu platné uznesenia. Poslanci Národnej rady Slovenskej republiky v zákonom stanovenej lehote neoznámili gestorskému výboru žiadne nové pozmeňujúce a doplňujúce návrhy, pričom z rokovania jednotlivých výborov vyplynuli dva pozmeňujúce a doplňujúce návrhy, ktoré tvoria súčasť spoločnej správy a ku ktorým gestorský výbor prijal pozitívne stanovisko. Gestorský výbor na základe týchto stanovísk jednotlivých výborov Národnej rady Slovenskej republiky odporúča plénu Národnej rady Slovenskej republiky, aby s uvedeným materiálom vyslovila súhlas a aby schválila predmetný návrh novely zákona vrátane schválených zmien a doplnkov. Uvedená správa gestorského výboru bola schválená uznesením ústavnoprávneho výboru č. 1060 z 18. júna 2002. To je všetko, pán predsedajúci.
Kondrót, Maroš, poslanec NR SR (2012-07-31):
Pán predseda, dajte, prosím, hlasovať o zákone ako celku s odporúčaním gestorského výboru schváliť.
Zmajkovičová, Renáta, podpredsedníčka NR SR (2014-10-23):
Faktické poznámky, štyri. Uzatváram možnosť prihlásiť sa. Pán poslanec Uhliarik.
Bugár, Béla, doterajší podpredseda NR SR (2012-04-04):
Mikuláš Huba.
Matovič, Igor, poslanec NR SR (2012-10-29):
Števo, predtým, ako si išiel vystupovať, keď som sa ťa pýtal, síce to bolo ešte pred 12.00 hodinou, že na koľko máš vystúpenie, tak som mal taký pocit, že to máš na tých 7 – 8 minút, nakoniec to bolo tri razy viac, ale aspoň do budúcna viem, akú máš približne mierku. Ale dobre si povedal, iba to som chcel povedať.
Grausová, Natália, poslankyňa NR SR (2017-02-08):
Ďakujem. Pán zahraničný agent Dostál, ktorý propaguje nosenie žltých šesťcípych hviezd, chcem povedať, že v pondelok sme mali predstavenie, predstavovanie kandidátov na ombudsmana a nie historické okienko. Takže vaše otázky, ktoré ste kládli, boli naozaj neprimerané. Však keď, ak chcete historické okienko, zvolajte v parlamente diskusiu s rovnocenným, s rovnomerným zastúpením, môžeme sa o tom spokojne rozprávať. Opäť si vyprosujem označovanie za fašistov. Ak je, možnože ste fašistom vy, keď ste propagovali nosenie žltých hviezd. Ja nie. A pani poslankyňa Zimenová, alebo kto dal pánu Čulenovi otázku o tých rasových teóriách, ja neviem, aké ona uznáva, zrejme má nejaké rasové teórie, pán Čulen ich nemá, ani ich neštudoval, ani sa nezaoberá nijakými rasovými teóriami, čiže bol zavádzaný touto otázkou a odpovedal tak, ako odpovedal, pretože nerozumel otázke a pani Zimenová mu ju odmietla zopakovať. Ďakujem.
Zmajkovičová, Renáta, podpredsedníčka NR SR (2012-05-11):
S faktickou poznámkou jeden poslanec. Uzatváram možnosť faktických poznámok. Nech sa páči, pán poslanec Matovič.
Hlina, Alojz, poslanec NR SR (2016-02-11):
Hej, tak vidíte, môžem sa živiť ako analytik alebo prognostik. Prosím vás, ale tak ma zastavte, dám to ako procedurálny. Vy ste počas vystúpenia povedali slovo kecpult, vy ste tu všetci strážcovia poriadku, slušnosti a všeličoho všetkého. Prosím vás, to je rečnícky pult. Viete, pokiaľ ...
Pellegrini, Peter, predseda NR SR (2014-11-27):
Prezentujme sa a hlasujme o tomto návrhu. (Hlasovanie.) Prítomných 134 poslancov, za hlasovalo 112, zdržali sa 22. Schválené. Otváram rozpravu v rámci tretieho čítania . Pýtam sa, či sa niekto hlási z poslancov do rozpravy. Nie je tomu tak. Vyhlasujem rozpravu za skončenú. Pristúpime teraz k hlasovaniu o návrhu zákona ako celku, pani spravodajkyňa.
Šimečka, Michal, podpredseda NR SR (2023-12-19):
Ďakujem pekne. Pán poslanec Krajčí.
Laššáková, Jana, podpredsedníčka NR SR (2015-10-30):
Ďalší v rozprave písomne prihlásený je pán poslanec Novotný. Pripraví sa pán poslanec Osuský. Nech sa páči, pán poslanec, máte slovo.
Laššáková, Jana, podpredsedníčka NR SR (2015-11-11):
Na vystúpenie pána poslanca sú tri faktické poznámky. Hlásia sa do nich pani poslankyňa Vaľová, Tomanová a pán poslanec Podmanický. Končím možnosť prihlásiť sa s faktickými poznámkami. Nech sa páči, pani poslankyňa Vaľová.
P. Paška, predseda NR SR: (2008-10-28):
(Hlasovanie.) 134 prítomných, 54 za, 25 proti, 54 sa zdržalo, 1 nehlasoval. Tento návrh zákona do druhého čítania sme neschválili a nebudeme pokračovať v rokovaní o tomto návrhu zákona. Odhlasovali sme všetky prerokované body. (Ruch v sále.) Pán predseda výboru Urbáni, chcete niečo povedať? (Odpoveď z pléna.) Tak, pán predseda Halecký, vy chcete niečo povedať? (Odpoveď z pléna.) Takže vyhlasujem krátku prestávku, budeme pokračovať v prerušenej rozprave o 17.20 hodine. (Prestávka.) (Po prestávke.)
Blanár, Juraj, podpredseda NR SR (2023-05-03):
Ďakujem, pán minister. Dávam teraz slovo poverenej členke výboru pre zdravotníctvo pani poslankyni Monike Kaveckej, aby informovala Národnú radu o výsledku prerokovania tohto návrhu vo výbore.
Hrušovský, Pavol, podpredseda NR SR (2010-12-16):
Pán poslanec Kollár.
Laurenčík, Milan, podpredseda NR SR (2021-02-04):
Pán podpredseda...
Uhrík, Milan, poslanec NR SR (2017-12-21):
Tak zrušenie tej odpočítateľnej položky pre zamestnávateľov ja považujem len za ďalší trik, ako vytiahnuť z peňazí pracujúcich ľudí, poviem to tak ľudovo, ešte ďalšie, ešte ďalšie zdroje do štátneho rozpočtu, aj keď v konečnom dôsledku ako smerujú do zdravotníctva, ale stále je to tá istá peňaženka, len sa tie vrecká nazývajú inak. Podľa súčasného stavu, podľa súčasného názoru je úplne jedno, či tie peniaze smerujú do štátneho rozpočtu, alebo smerujú do súkromných zdravotných poisťovní, alebo do Všeobecnej zdravotnej poisťovne štátnej, je úplne jedno, či to dostane Penta, alebo to dostane teta Anka, v prvom rade presne musím potvrdiť to, čo hovoril aj Marian Kotleba predo mnou, že treba zmeniť systém, treba odstrániť biznis zo zdravotníctva a do vedenia štátnych podnikov, firiem, poisťovní dosadiť ľudí, ktorí za to budú fakt niesť zodpovednosť.
Hrnčiar, Andrej, podpredseda NR SR (2018-09-13):
Nech sa páči, ďalší v rozprave vystúpi pán poslanec Erik Tomáš. A ešte som teda zabudol prečítať, kto sa prihlásil písomne do rozpravy: za klub OĽANO pani poslankyňa Soňa Gaborčáková a potom je prihlásená pani poslankyňa Simona Petrík.